钦定古今图书集成/历象汇编/庶征典/第165卷 > 宋
## 钦定古今图书集成/历象汇编/庶征典/第165卷 > 宋

### 武帝永初元年凤凰见

按《宋书武帝本纪》。不载。　按《符瑞志》。“永初元年七月
戊戌，凤凰见会稽山阴。”

永初二年，赤乌、白乌见。

按《宋书武帝本纪》不载。　按《符瑞志》，“永初二年二月，
赤乌六见北海都昌，六月丁酉，白乌见吴郡娄县，太
守孟𫖮以献。”

《永初三年》，鹳巢太极鸱尾。

按《宋书。武帝本纪》。不载。　按《五行志》。“永初三年。临轩
拜徐羡之为司徒。百僚陪位。有一野鹳。集太极。鸱尾
鸣呼。”

### 少帝景平二年鹳巢太庙

按《宋书少帝本纪》。不载。　按《五行志》。“景平二年春。鹳
巢太庙西鸱尾。驱去复还。”

### 文帝元嘉元年白雀白燕见

按《宋书文帝本纪》不载。　按《符瑞志》，“元嘉元年七月
己巳，白雀见齐郡昌国，壬戌，白燕集齐郡城，游翔庭
宇，经九日乃去，众燕随从无数。”

元嘉二年，江鸥集太极殿，白乌见。

按《宋书。文帝本纪》。不载。　按《五行志》。“元嘉二年春。有
江鸥鸟数百。集太极殿前小阶内。明年诛徐羡之等。”

按《符瑞志》，“元嘉二年十一月丙辰，白乌见山阳太”

守阮宝以闻。

元嘉三年，获白乌。

按《宋书。文帝本纪》。不载。　按《符瑞志》。“元嘉三年三月
甲戌，丹阳湖孰薛爽之获白乌以献。”

元嘉四年，白雀见。

按《宋书文帝本纪》，不载。　按《符瑞志》，“元嘉四年七月
乙酉，白雀见北海，剧。”

元嘉五年，白雉见。

按《宋书文帝本纪》不载。　按《符瑞志》，“元嘉五年五月
庚辰，白雉见东莞莒县，太守刘元以闻。”

元嘉八年，白雀见。

按《宋书文帝本纪》不载。　按《符瑞志》。“元嘉八年五月
辛丑，白雀集左卫府。”

元嘉十一年，获白雀白乌。

按《宋书文帝本纪》，不载。　按《符瑞志》，“元嘉十一年五
月丁丑，齐郡西安宗显获白雀，青州刺史段宏以献。
六月乙巳，吴郡海盐王说获白乌，扬州刺史彭城王
义康以献。”

元嘉十三年，获白乌。

按《宋书文帝本纪》不载。　按《符瑞志》，“元嘉十三年三
月戊辰，义兴阳羡令获白乌太守刘祯以献。”

元嘉十四年，凤凰见，白雀白燕集。

按《南史文帝本纪》：“元嘉十四年春正月戊戌，凤凰二见于都下，众鸟随之，改其地曰凤凰里。”

按：《宋书符瑞志》，“元嘉十四年三月丙申，大鸟二集秣
陵民王𫖮园中李树上，大如孔雀，头小足高，毛羽鲜
明，文采五色，声音谐从，众鸟如山鸡者随之，如行三
十步顷，东南飞去。扬州刺史彭城王义康以闻。改鸟
所集永昌里曰凤凰里。”“五月甲午，白雀集费县员外
散骑侍郎颜敬家，获以献。白雀二见荆州府客馆。”白
《燕，集荆州府门》，刺史临川王义庆以闻。

元嘉十五年，白雀见。

按《宋书文帝本纪》，不载。　按《符瑞志》，“元嘉十五年五
月辛未，白雀集建康都亭里，扬州刺史彭城王义康
以闻。六月，白雀见建康定阴里，彭城王义康以献。八
月，白雀见西阳，江州刺史南谯王义宣以献。”

元嘉十六年，白雉见。

按《宋书文帝本纪》不载。　按《符瑞志》，“元嘉十六年二
月，白雉见陈郡，豫州刺史长沙王义欣以献。”

元嘉十七年，白雀见。

按《宋书文帝本纪》，不载。　按《符瑞志》，“元嘉十七年五
月壬寅，白雀二集荆州后园，刺史衡阳王义季以闻。
元嘉十八年，白雉、白燕见获白雀、白鸠。”

按《宋书文帝本纪》不载　按《符瑞志》，元嘉十八年二
月癸亥，白雉见南汝阴宋县，太守文道恩以献。六月，
白燕产丹徒县，南徐州刺史南谯王义宣以闻。七月，
吴郡盐官于元获白雀。太守刘祯以献。八月庚午，会
稽山阴商世宝获白鸠。眼足并赤。扬州刺史始兴王
濬以献。太子率更令何承天上表曰：“谨考寻先典，稽
之”前志，王德所覃，物以应显，是以元扈之凤，昭帝轩
之鸿烈，酆宫之雀，征姬文之徽祚。伏惟陛下重光嗣
服，永言祖武，洽惠和于地络，烛皇明于天区，故能九
服混心，万邦含爱，员神降祥，方祗荐裕，休珍杂沓，景
瑞毕臻。去七月上旬，时在昧旦，黄晖洞照，宇宙开朗，
微风协律，甘液洒津。虽朱晃瑰玮于运衡，荣光图灵
于河纪，蔑以尚兹。臣不量卑懵，窃慕击辕有作，相杵
成讴，近又豫白鸠之观，目翫奇伟，心懽盛烈，谨献颂
一篇，野思古拙，意及庸陋，不足以发挥清英，敷赞幽
旨，瞻前顾后，亦各其志，谨冒以闻。其《白鸠颂》曰：“三极
协情，五灵会性，理感冥符，道实元圣，于赫有皇，先天
配命，朝景升躔，八维同”映。休祥载臻，荣光播庆。宇宙
照烂，日月光华。陶山练泽，是生柔嘉。回尨表粹，离穗
合柯。翩翩者鸠，亦皎其晖。理翮台领，扬鲜帝畿。〈阙四字〉
匪德莫归。暮从仪凤，栖阁荫闱。烝哉明后，昧旦乾乾。
惟德之崇，其峻如山。惟泽之瞻，其润如渊。礼乐四达，
颂声遐宣。穷发纳贡，九译导言。伊昔唐萌，爱逢庆祚。
余生既辰，而年之暮。提心命耋，式歌王度。晨晞永风，
夕漱甘露。思乐灵基，不遐有固。

元嘉十九年，获白乌。

按：《宋书文帝本纪》，不载。　按《符瑞志》，“元嘉十九年五
月，海陵王文秀获白乌，南兖州刺史临川王义庆以
献。十月，白乌产晋陵暨阳侨民彭城刘原秀宅，树原
秀以闻。”

元嘉二十年，白雀、白燕见，获白雉、白乌。

按：《宋书文帝本纪》，不载。　按《符瑞志》，“元嘉二十年五
月乙卯，秣陵卫猗之获白雀，丹阳尹徐湛之以献。白
燕集南平乡府内，内史臧绰以闻。六月，白雉见高平
方与县，徐州刺史臧质以献。七月，彭城刘原秀又获
白乌以献。”

元嘉二十一年，白燕见。

按《宋书文帝本纪》不载。　按《符瑞志》，“元嘉二十一年，
白燕见广陵，南兖州刺史广陵王诞以献。”

元嘉二十二年，白鹊见，获赤鹦鹉、白雀。

按：《宋书文帝本纪》，不载。　按《符瑞志》，“元嘉二十二年，
湘州刺史南平王铄献赤鹦鹉。白鹊见新野邓县，雍
州刺史萧思话以闻。四月丙子，白鹊见东安郡，徐州
刺史臧质以献。闰五月丙午，白雀见华林园，员外散
骑侍郎长沙王瑾获以献。六月庚申，南彭城蕃县时
佛护获白雀以献。”

“元嘉二十四年，白雀、白燕集，白鸠见，获白乌、白鹦鹉。”
按《宋书文帝本纪》不载。　按《符瑞志》，“元嘉二十四年
四月，白雀产吴郡盐官民家，太守刘祯以献。五月辛
未，白燕集司徒府西园，太尉江夏王义恭以闻。六月
己亥，白鸠五集长沙庙，长沙王瑾以闻。八月乙巳，白
乌见晋陵，南徐州刺史广陵王诞以献。十月甲午，扬
州”刺史始兴王濬献白鹦鹉。又按志，元嘉二十四
年九月，白鸠见。庚戌，中领军沈演之上表曰：“臣闻贞
裕之美，介于盛王；休瑞之臻，罔违哲后。故鸣凤表垂
衣之化，翔鹪征解网之仁。陛下道德嗣基，圣明缵世，
教清鸟纪，治昌云官礼渐同，川泽浃末徼。天嘉明懿，
民乐薰风，星辰以之炳焕，日月以之光华”，神图祇纬，
盈观閟序，白质黑章，充牣灵囿，应感之符毕臻，而因
心之祥未属。以素鸠自远，毨翰归飞，资性闲淑，羽貌

率舆诵，备之篇末。其颂曰：“有哲其仪，时惟皓鸠，性勰
五教，名编素丘。殷历方昌”，婉翘来游。汉录克韡，爰降
爰休。〈其一〉于显盛宋。叡庆遐传。圣王在上。道照鸿轩。称
施既平。孝思永言。人和于地。神豫于天。〈其二〉礼乐孔秩。
灵物咸照。白雀集苞。丹凤栖郊。文驺丽迹。嘉颖擢苗。
灼灼缟羽。从化驯朝。〈其三〉岂伊赴林，必周之栩。岂伊归
义，必商之所。惟德是依，惟仁是处。育景阳岳，濯姿帝
宇。〈其四〉刑历颁兴，理感迭通。雉飞越常，鹭起西雝。烝然
戾止，实兼斯容。壹兹民听，穆是王风。〈其五〉

元嘉二十五年，白雀二见。

按：《宋书文帝本纪》，不载。　按《符瑞志》，元嘉二十五年
“五月丁丑，白雀二见京都，材官吏黄公欢，军人丁田
夫各获以献。八月壬子，白燕见广陵城南，兖州刺史
徐湛之以闻。”

元嘉二十六年，白雉、白鹊见，获白燕雏。

按《宋书文帝本纪》，不载。　按《符瑞志》，“元嘉二十六年
三月戊寅，白雉见东安、沛郡各一，徐、兖二州刺史武
陵王获以献。五月癸酉，白鹊见建康崇孝里，扬州刺
史始兴王濬以献。戊寅，白雀产衡阳王墓亭，郎中令
宋旷之获以闻。”

元嘉二十七年，白燕见，获白雀。

按《宋书文帝本纪》，不载。　按《符瑞志》，元嘉二十七年
“五月甲戌，白燕产京口，南徐州刺史始兴王濬以闻。
六月壬辰，白燕见秣陵，丹阳尹徐湛之以献。乙卯，白
雀见济南郡薛荣以献。”

元嘉二十八年，获白雀。

按《宋书文帝本纪》不载。　按《符瑞志》，元嘉二十八年
“八月己巳，崇义军人获白雀一双，太子左率王钖以
献。”

元嘉二十九年，白雀见。

按《宋书文帝本纪》不载。　按《符瑞志》，元嘉二十九年
“四月癸丑，白雀见会稽，山阴太守东海王祎获以献。”

### 孝武帝孝建元年凤凰见获白雀

按《宋书孝武帝本纪》，不载。　按《符瑞志》，“孝建元年正
月庚申，凤凰见丹徒愒贤亭，双鹄为引，众鸟陪从。征
虏将军武昌王浑以闻。五月己亥，临沂县鲁尚期于
城上得白雀，太傅假黄钺江夏王义恭以献。”

孝建二年，获白雀。

按《宋书孝武帝本纪》不载。　按《符瑞志》，“孝建二年六
月丙子，左卫军获白雀以献。”

孝建三年，获白雀。

按：《宋书孝武帝本纪》，不载。　按《符瑞志》，“孝建三年闰
三月辛酉，黄门侍郎庾徽之家获白雀以献。五月丁
卯，白雀见建康，获以献。”

### 大明元年白雀白乌见

按：《宋书孝武帝本纪》，不载。　按《符瑞志》：“大明元年四
月戊申，白雀见寻阳。五月甲寅，白雀二见渤海，获以
献。甲子，白雀见建康，获以献。六月丁亥，白雀见零陵
祁阳，获以献。七月辛亥，白雀见南阳宛，获以献。四月
甲申，白乌见南郡江陵。”

大明二年，获白雉、白雀、白燕。

按《宋书孝武帝本纪》不载　按《符瑞志》，“大明二年三
月己巳，白雉雌雄各一。见海陵，南兖州刺史竟陵王
诞以献。五月丁未，白雀见建康，扬州刺史西阳王子
尚以献。乙巳，白燕产南郡江陵民家，荆州刺史朱修
之以献。甲子，白燕二产山阳县舍，南兖州刺史竟陵
王诞以献。六月甲戌，白燕产吴郡城内，太守王翼之
以”献。丁亥，白雀见河东定襄县，荆州刺史朱修之以
闻。

大明三年，媻皇国献赤白鹦鹉，白雀见秣陵，及获白
雀，产白燕。

按：《宋书孝武帝本纪》，不载。　按《符瑞志》：“大明三年正
月丙申，媻皇国献赤白鹦鹉各一。四月庚戌，白雀见
秣陵，丹阳尹刘秀之以献。五月壬午，太宰府崇艺军
人获白雀，太宰江夏王义恭以献。甲申，白燕产武陵
临沅民家，郢州刺史孔灵符以闻。”

大明四年，白雀、白燕见。

按《宋书孝武帝本纪》，不载。　按《符瑞志》，“大明四年五
月辛巳，白雀见广陵，侍中颜师伯以献。六月乙卯，白
燕见平昌，青州刺史刘道隆以献。”

大明五年，获白孔雀、白雀、赤乌、白雉。

按《宋书孝武帝本纪》，不载　按《符瑞志》，“大明五年正
月丙子，交州刺史垣闳献白孔雀。四月庚戌，白雀见
晋陵，太守沈文叔以献。五月癸未，白雀二见寻阳，江
州刺史桂阳王休范以献。白雀二见济南，青州刺史
刘道隆以献。六月戊子，赤乌见蜀郡，益州刺史刘思
考以献。十月，白雀见太原，青州刺史刘道隆以献。十
二”月，白雉见秦郡，南兖州刺史晋安王子勋以献。
大明六年，青雀、白雀见。

按《宋书孝武帝本纪》，不载。　按《符瑞志》，“大明六年三月丙午，青雀见华林园。八月辛巳，白雀见齐郡，青冀
二州刺史刘道隆以献。”

大明七年，白爵集华盖，获白鹊白雀。

按《宋书孝武帝本纪》，“大明七年十一月癸巳，有白爵
二集华盖。有司奏改大明为神爵元年，诏不许。”　按
《符瑞志》，“大明七年三月辛巳，白鹊见汝南，安阳太守
申令孙以献。四月乙未，白雀集庐陵王第，庐陵王敬
先以献。乙丑，白雀见历阳，太守建平王景素以献。五
月辛未，白雀见汝阴，豫州刺史垣护之以献。六月白
雀”见宝城南，豫州刺史寻阳王子房以献。十月丁卯，
白雀见建康，丹阳尹永嘉王子仁以献。十一月，车驾
南巡，隶水师于梁山。中江白雀二，集华盖。

大明八年，获白雉。

按《宋书孝武帝本纪》不载。　按《符瑞志》，“大明八年二
月丁卯，白雉见南郡江陵，荆州刺史临海王子玉以
献。”

### 废帝永光元年白雀见

按《宋书废帝本纪》，不载。　按《符瑞志》，“永光元年四月
乙亥，白雀见会稽，东扬州刺史寻阳王子房以献。六
月丙子，白雀见彭城，徐州刺史义阳王昶以闻。”

### 明帝泰始二年晋安王子勋自立于寻阳有鸠栖于辇鸮集于幰秃鹙集于城又有鸱集于子绥帐上白燕白乌白雀青雀见

按《宋书明帝本纪》，不载。　按《邓琬传》，“子勋泰始二年
正月七日即位于寻阳城，改景和二年为义嘉元年。
以安陆王子绥为司徒，骠骑将军、扬州刺史，寻阳王
子房车骑将军，临海王子顼卫将军，并开府仪同三
司，邵陵王子元抚军将军。其日云雨晦合，行礼忘称
万岁。取子勋所乘车，除脚以为辇，置伪殿之西。其夕
有鸠栖其中，鸮集其幰，又有秃鹙集城上。子绥拜司
徒日，雷电晦冥，震其黄阁柱，鸱尾堕地，又有鸱栖其
帐上。”　按《符瑞志》，“泰始二年六月，白燕见零陵，获以
献。丁巳，白乌见吴郡海盐，太守顾𫖮之以献。七月戊
子，白雀见虎槛洲，都督征讨诸军建安王休仁以闻。
九月庚寅，青雀见京城内，南徐州刺史桂”阳王休范
以献。九月壬寅，白乌见吴兴乌城太守《郄颙》以献。
泰始六年，白雀见。

按《宋书明帝本纪》不载。　按《符瑞志》，“泰始六年七月
壬午，白雀二见庐陵吉阳内史江孜以闻。”

### 泰豫元年白雀见

按《宋书明帝本纪》不载。　按《符瑞志》，“泰豫元年六月
辛丑，白雀见广州，刺史孙超以献。”

### 后废帝元徽五年白雀二

按《宋书后废帝本纪》不载。　按《符瑞志》，“元徽五年四
月己巳，白雀二见寻阳柴桑，江州刺史邵陵王友以
献。”